ตลาด DW ดึงดูดนักลงทุน มูลค่าการซื้อขายกว่า 82,320.64 ล้านบาท
แรงหนุนจากตลาดหุ้นไทยขาขึ้นคึกคักในช่วงสิ้นปี 2560 ที่ผ่านมาต่อเนื่องมาจนถึงเดือนมกราคม 2561 ส่งผลให้นักลงทุนให้ความสนใจเข้ามาทำการซื้อขาย DW เพิ่มมากขึ้น มูลค่าการซื้อขาย DW โดยภาพรวมของปี 2560 ยังคงเติบโต
5 มี.ค. 2561

แรงหนุนจากตลาดหุ้นไทยขาขึ้นคึกคักในช่วงสิ้นปี 2560 ที่ผ่านมาต่อเนื่องมาจนถึงเดือนมกราคม 2561 ส่งผลให้นักลงทุนให้ความสนใจเข้ามาทำการซื้อขาย DW เพิ่มมากขึ้น มูลค่าการซื้อขาย DW โดยภาพรวมของปี 2560 ยังคงเติบโต ในเดือนมกราคมที่ผ่านมามูลค่าการซื้อขายเพิ่มสูงขึ้นถึงกว่า 82,320.64 ล้านบาท ซึ่งปรับตัวเพิ่มขึ้น 72.29% เมื่อเปรียบเทียบกับมูลค่าการซื้อขายเฉลี่ยต่อเดือนที่ 47,779.12 ล้านบาทในปี 2560 โดยในตลอด 5 ปีที่ผ่านมานับตั้งแต่ปี 2556 มูลค่าการซื้อขายของ DW ปรับตัวเพิ่มขึ้นจาก 2.1% เป็น 5% ของมูลค่าการซื้อขายทั้งตลาดในปี 2560

เดือนมกราคม 2561 ที่ผ่านมาตลาดหุ้นไทยปรับตัวเพิ่มขึ้นจนทำสถิติสูงสุดในประวัติการณ์หลายครั้ง ทำให้นักลงทุนให้ความสนใจ DW บนหุ้นรายตัวเพิ่มมากขึ้น หลังจากที่ตลาดหุ้นไทยปรับตัวเพิ่มขึ้นอย่างต่อเนื่อง ทำให้มูลค่าการซื้อขาย DW บนหุ้นรายตัวในเดือนมกราคมสูงถึง 56,352 ล้านบาท โดยเฉพาะ DW บนหุ้นในกลุ่มพลังงาน ซึ่งได้รับประโยชน์จากการปรับตัวขึ้นของราคาพลังงานในตลาดโลก นำโดย BANPU BCPG PTT และ PTTEP ที่มีปริมาณการซื้อขายเปรียบเทียบกับทั้งตลาดคิดเป็น 3.7% 2.2% 2.1% และ 1.6% ตามลำดับ นอกจากนี้ DW บนหุ้น AOT ยังคงได้รับความนิยมอย่างต่อเนื่องจากปี 2560 และมีปริมาณการซื้อขายในเดือนมกราคมมากกว่า 3.2% ของทั้งตลาด หลังบริษัทมีกำไรเพิ่มขึ้นสูงสอดคล้องกับจำนวนผู้โดยสารรวมของทั้ง 6 ท่าอากาศยานที่เพิ่มมากขึ้น

นายนพดล ดวงทิพย์เนตร ผู้อำนวยการฝ่ายธุรกิจตราสารอนุพันธ์ บริษัทหลักทรัพย์แมคควอรี (ประเทศไทย) จำกัด เปิดเผยว่าในปี 2560 ที่ผ่านมาแมคควอรี ผู้ออก DW หมายเลข 28 ยังคงสามารถเพิ่มส่วนแบ่งทางการตลาดได้อย่างต่อเนื่อง โดยในปี 2560 ที่ผ่านมามีส่วนแบ่งการตลาดเพิ่มขึ้นเป็น 25% เมื่อเปรียบเทียบกับปริมาณการซื้อขาย DW ของทั้งตลาด SET50 DW หรือ DW ที่อ้างอิงบน SET50 Index ยังคงได้รับความนิยมจากนักลงทุนสูงที่สุด โดยมีปริมาณการซื้อขายคิดเป็น 36.8% ของปริมาณการซื้อขาย DW ทั้งตลาดในปี 2560 ดังนั้นแมคควอรีจึงได้ออกและเสนอขาย SET50 DW ที่มีความหลากหลายทั้งอายุสั้น และอายุยาวเพื่อให้ตอบสนองความต้องการของนักลงทุน โดยที่ยังคงเอกลักษณ์ในการออก DW ที่ให้อัตราทด (Effective Gearing) ที่สูง เพื่อเพิ่มโอกาสในการทำกำไรของนักลงทุน ซึ่งโดยทั่วไป SET50 DW ที่ออกโดยแมคควอรีจะมีอัตราทดมากกว่า 15 เท่า และแมคควอรียังเป็นผู้ออก DW รายเดียวที่แสดงตารางราคาที่สามารถบอกจุดเปลี่ยนราคาของ SET50 DW ที่แน่นอน ต่างจากผู้ออกรายอื่น ๆ ที่แสดงเป็นเพียงช่วงราคาเท่านั้น ซึ่งจะช่วยให้นักลงทุนสามารถตัดสินใจเข้าซื้อหรือขาย SET50 DW ได้ง่ายขึ้น
นอกจากนี้แมคควอรียังได้พัฒนาและปรับปรุงเว็บไซต์ www.thaidw.com อย่างต่อเนื่อง โดยการเพิ่มฟังก์ชั่นใหม่ ๆ เพื่อเป็นแหล่งข้อมูลที่ช่วยในการตัดสินใจให้กับนักลงทุน และเพิ่มช่องทางการสื่อสารผ่านทาง Line: @thaidw และ Facebook: Macquarie DW28-Thaidw เพื่อให้นักลงทุนสามารถเข้าถึงข้อมูลข่าวสารและความรู้ด้านการลงทุนใน DW ได้ง่ายขึ้น เพื่อให้สอดคล้องกับไลฟ์สไตล์การลงทุนของนักลงทุนในปัจจุบันที่เปลี่ยนแปลงไป
แมคควอรีเป็นที่รู้จักของนักลงทุนในฐานะของหนึ่งในผู้ออก DW ชั้นนำในเอเชีย โดยแมคควอรีเป็นผู้ออก DW รายแรกในเอเชียแปซิฟิค ซึ่งในปัจจุบันดำเนินธุรกิจในฐานะผู้ออก DW กว่า 5 ตลาดในเอเชีย ทั้งใน สิงคโปร์ ฮ่องกง มาเลเซีย ไทย และไต้หวัน ซึ่งล่าสุดได้เปิดตัวอย่างประสบความสำเร็จเมื่อต้นปีที่ผ่านมา ซึ่งสะท้อนให้เห็นถึงประสบการณ์และความเชี่ยวชาญในธุรกิจ DW
ในปี 2561 นี้ แมคควอรี ยังคงมุ่งหวังที่จะเป็นผู้ช่วยในการต่อยอดความสำเร็จในการลงทุนให้กับนักลงทุน โดยการให้ความรู้ด้านการลงทุนใน DW เพื่อเสริมสร้างความรู้ความเข้าใจในด้านการลงทุนในแก่นักลงทุนผ่านทั้งช่องทางออนไลน์และออฟไลน์ ภายใต้ชื่อโครงการ Grow Your Success ที่จัดขึ้นอย่างต่อเนื่องเป็นปีที่2 แมคควอรีเชื่อว่าการเสริมสร้างความรู้ด้านการลงทุนคืออีกหัวใจสำคัญของความสำเร็จ ดังนั้นทางแมคคอวรีจึงได้จัดหากิจกรรมเพื่อเสริมสร้างความรู้ให้กับนักลงทุนอย่างต่อเนื่อง
หากท่านต้องการข้อมูลเพิ่มเติมโปรดติดต่อ
ฝ่าย Derivative DeltaOne 
[email protected]
02-694-7777
คำเตือน ข้อมูลทั้งหมดในเอกสารฉบับนี้ จัดทำโดยบริษัทหลักทรัพย์ แมคควอรี (ประเทศไทย) จำกัด (Macquarie Securities (Thailand) Limited: “บริษัทฯ”) (เลขทะเบียนบริษัท 0105539119915) และมีไว้สำหรับผู้ที่อาศัยในประเทศไทยเท่านั้น โดยข้อมูลต่างๆ   ในที่นี้รวมถึงตัวอย่างการคำนวณต่างๆ มีวัตถุประสงค์เพื่อเป็นข้อมูลประกอบการศึกษาเท่านั้น ข้อมูลนี้มิใช่เพื่อประกอบการเสนอขาย ชักชวน หรือแนะนำให้ลงทุนแต่อย่างใด ในกรณีที่มีการอ้างอิงถึงข้อมูลผลงานในอดีต หรือเป้าหมายราคา มิได้เป็นสิ่งยืนยันผลตอบแทนในอนาคต ใบสำคัญแสดงสิทธิอนุพันธ์ (DW) เป็นผลิตภัณฑ์ที่มีอัตราทด จึงมีความเสี่ยงแตกต่างจากการลงทุนในปัจจัยอ้างอิง ผู้ลงทุนจึงควรได้รับคำปรึกษาจากที่ปรึกษาการลงทุนถึงความเหมาะสมในการลงทุน และศึกษาทำความเข้าใจลักษณะเงื่อนไขผลตอบแทนและความเสี่ยงของ DW ให้ครบถ้วนก่อนตัดสินใจลงทุน นอกจากนี้  DW อาจไม่มีสภาพคล่องเพียงพอเนื่องจากข้อจำกัดตามที่ระบุในแบบแสดงรายการข้อมูลการเสนอขายใบสำคัญแสดงสิทธิอนุพันธ์และร่างหนังสือชี้ชวน และข้อกำหนดสิทธิที่เกี่ยวข้อง
บริษัทฯ เป็นผู้ออกและเสนอขายใบสำคัญแสดงสิทธิอนุพันธ์ โดยมี Macquarie Financial Holdings Limited (“MFHL”) เป็นผู้ค้ำประกันการชำระหนี้  ดังนั้น การอ้างอิงข้อมูลต่างๆเกี่ยวกับแมคควอรีจะหมายถึงบริษัทฯ (MSTL) เท่านั้น บุคคลหรือนิติบุคคลอื่นใดถือเป็นตัวกลางในการทำหน้าที่เป็นนายหน้าซื้อขายหรือผู้กระจายใบสำคัญแสดงสิทธิอนุพันธ์ของแมคควอรีเท่านั้น นอกจากนี้ บริษัทฯ มิได้ให้บริการรับฝากเงินและ/หรือดำเนินธุรกิจการธนาคารในประเทศไทยแต่อย่างใด และความรับผิดชอบต่างๆ ของบริษัทฯ มิได้แสดงถึงการบริการรับฝากเงิน/กู้เงิน ที่สัมพันธ์กับ Macquarie Bank Limited (เลขทะเบียนบริษัท ABN 46 008 583 542) และ Macquarie Bank Limited มิได้ให้การรับประกันหรือรับรองความรับผิดชอบของบริษัทฯ แต่อย่างใด